Ոսկե ատրճանակով մարդը (վեպ)

Անվան այլ կիրառումների համար տե՛ս՝ Ոսկե ատրճանակով մարդը (այլ կիրառումներ)«Ոսկե ատրճանակով մարդը» (անգլ.՝ The Man with the Golden Gun) - Յան Ֆլեմինգի տասներկուերորդ վեպը Ջեյմս Բոնդի մասին։
Ջեյմս Բոնդի առջև խնդիր է դրված ոչնչացնել ամենավտանգավոր վարձու մարդասպան և Ինթելիջենթ Սերվիսի թշնամի թշնամի Ֆրանցիսկո (Պակո) Սկրամագային, որը բազմաթիվ բրիտանական գործակալների է սպանել։ Սկրամագան հոյակապ հրաձիգ է, որը երբեք չի բաժանավում զենքից, որի համար էլ ստացել է «ատրճանակ» մականունը։ Առաջադրանքը կատարելու համար 007 գործակալը մեկնում է Ճամայկա, որտեղ ըստ նախնական տեղեկատվության գտնվում է հանցագործը։ Պատահաբար ընկնելով հետքի վրա՝ Ջեյմս Բոնդն իմանում է նրա ծրագրերի մասին և կանի իրենից կախված ամեն ինչ, որպեսզի խանգարի հանցագործին։ Արդյունքում ԱԱՀ-ի և մաֆիայի հետ դաժանագույն պայքարում 007 գործակալը հաղթող է դուրս գալիս՝ փայլուն կատարելով իր առջև դրված խնդիրը։


== Համառոտ ակնարկ ==
Գործողությունները տեղի են ունենում «Ապրում ես միայն երկու անգամ» վեպում նկարագրող իրադարձություններից մեկ տարի անց, որտեղ Ջեյմս Բոնդը հաշվեհարդար տեսավ Բլոֆելդի հետ։ 007-ը, որին Հեռավոր Արևելքում մեռած են համարվում, հանկարծակի հայտնվում է Լոնդոնում և Մ-ի հետ շուտափույթ հանդիպում է պահանջում՝ զեկուցման համար։ Գաղտնի ծառայությունը կասկածում է, որ այստեղ ինչ որ բան այն չէ, բայց հենց Մ-ի պնդմամբ հանդիպումն այնուամենայնիվ կայանում է։ Ղեկավարի առանձնասենյակում Բոնդը սպանության փորձ է կատարում Մ-ի դեմ, բայց ամեն ինչ բարեհաջող է ավարտվում և՛ Բոնդի, և՛ Մ-ի համար։ Բոնդին, որի ուղեղը լվացել էին ԽՍՀՄ-ում, ուղարկում են հիվանդանոց վերականգնման։ Իսկ որպեսզի ամբողջովին վերականգնվի, նա պետք է վերացնի վարձու մարդասպան Ֆրանցիսկո Սկրամանգային։ Շատերը Գաղտնի ծառայությունում գտնում են, որ առաջադրանքն անհնար է…


=== Վեպի համանուն էկրանավորումը (1974) ===
Ոսկե ատրճանակով մարդը ֆիլմը երկրորդն է Ռոջեր Մուրի մասնակցությամբ։ Այս ֆիլմը եզրափակիչն էր վեպերի էկրանավորման մեջ, քանի որ հաջորդ ֆիլմը նկարահանվեց ըստ Յան Ֆլեմինգի կերպարների։


== Կերպարներ ==
Ջեյմս Բոնդ (007 գործակալ) - գլխավոր հերոս
Ֆրանսցիսկո Սկրամանգա - գլխավոր չարագործ
Մերի Գուդնայթ - Բոնդի քարտուղարուհին և ընկերուհին
Հենդրիքս - երկրորդական չարագործ
Ֆելիքս Լեյթեր - Բոնդի ընկերը
Նիք Նիքոլսոն - Բոնդի դաշնակից
Մ / Ծովակալ Մայլզ Մեսսերվի - Բոնդի ղեկավարը
Բիլ Թաններ - Բոնդի աշխատակիցը
Միսս Մանիփեննի - Մ-ի քարտուղարուհին և Բոնդի գործընկերը


== Կապը ֆիլմի հետ ==
Սցենարի հեղինակ Թոմ Մանկևիցը կրկին ստեղծել է սեփական սյուժեն՝ օգտագործելով գրքի նվազագույն նյութը։ Նախևառաջ, ֆիլմը նկարահանված է ավելի կատակերգական տեսանկյունից՝ ի տարբերություն բավականին լուրջ գրված գրքի։ Գործողությունները Ճամայկայից տեղափոխված են Արևելյան Ասիա, իսկ սյուժեն ծավալվում է մի սարքի շուրջ, որն ունակ է կանգնեցնել էներգետիկ ճգնաժամը։ Հայտնվել են նոր կերպարներ՝ Սկրամանգայի սիրուհի Անդրեա Անդերսը, նրա բարեկազմ աղախին Նիկ-Նակը, լեյտենանտ Հիփը, միլիոնատեր Հայ Ֆաթը, ծածուկ զինագործ Ղազարը և նախորդ ֆիլմից վերադարձած շերիֆ Փեփփերը։ Ֆելիքս Լայթերը, ընդհակառակը, ֆիլմում չկա։ Գրքում Սկրամանգան գործածում է ոսկեզօծված ատրճանակ, իսկ ֆիլմում նա ունի յուրահատուկ, իր համար պատրաստված ոսկեձույլ, գրիչի (փող), կրակայրիչի (հիմնական մեխանիզմ), ծխախոտատուփի (բռնակ) և ճարմանդի (ձգան) բաժանվող ատրճանակ։ Բայց փղի մասին Սկրամանգայի պատմածը վերցված է հենց գրքից։


== Տես նաև ==
«Ոսկե ատրճանակով մարդը» - 1974 - Բոնդի դերը կատարում է Ռոջեր Մուրը։


== Արտաքին հղումներ ==
Յան Ֆլեմինգի ստեղծագործությունները և առաջին հրատարակությունները